
Parengto sprendimo projekto tikslas – pakeisti 2021 m. liepos 1 d. Šiaulių miesto savivaldybės tarybos sprendimo Nr. T-301 „Dėl strateginio planavimo organizavimo Šiaulių miesto savivaldybėje tvarkos aprašo patvirtinimo“ 1 punktu patvirtintą Strateginio planavimo organizavimo Šiaulių miesto savivaldybėje tvarkos aprašą (toliau-Aprašas). Aprašo keitimas parengtas atsižvelgiant į teisės aktų pakeitimus ir siekiant plėtoti į rezultatus orientuotą strateginio planavimo procesą bei užtikrinti veiksmingą ir efektyvų Savivaldybės finansų planavimą. Parengto sprendimo projekto tikslas - patvirtinti Aprašo naują redakciją. 

Lietuvos Respublikos vietos savivaldos įstatymo 15 straipsnio 2 dalies 33 punktas nustato, kad išimtinė Savivaldybės tarybos kompetencija yra strateginio planavimo Savivaldybėje organizavimo tvarkos aprašo tvirtinimas, 27 straipsnio 2 dalies 10 punktas reglamentuoja, kad meras organizuoja Savivaldybės strateginio planavimo procesą, atsako už patvirtintų Savivaldybės planavimo dokumentų ir jų įgyvendinimo ataskaitų viešinimą.
Lietuvos Respublikos strateginio valdymo įstatymas nustato strateginio valdymo sistemos valdysenos teisinį reglamentavimą, Lietuvos Respublikos vyriausybės 2021 m. balandžio 28 d. nutarimu Nr. 292 patvirtintoje Strateginio valdymo metodikoje detalizuojama sprendimų dėl planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų organizavimo tvarka, nustatomi tų planavimo dokumentų struktūros ir turinio reikalavimai, reglamentuojamos strateginio valdymo sistemos dalyvių, dalyvaujančių sprendimų dėl tų planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų valdymo veikloje, funkcijos, teisės ir pareigos.
Šiaulių miesto savivaldybės tarybos sprendimu Nr. T-301 „Dėl strateginio planavimo organizavimo Šiaulių miesto savivaldybėje tvarkos aprašo patvirtinimo“ patvirtintas Aprašas reglamentuoja Šiaulių miesto savivaldybės strateginio planavimo dokumentų rengimą, svarstymą, vykdymo stebėseną ir keitimą.

Keičiamas Strateginio planavimo organizavimo Šiaulių miesto savivaldybėje tvarkos aprašas (Pridedamas lyginamasis variantas). Aprašo projekte yra atlikti redakcinio  pobūdžio keitimai, taip pat keitimai, kuriais nustatoma, jog strateginis veiklos planas yra peržiūrimas ir keičiamas einamųjų metų liepos ir gruodžio mėnesiais, įvertinus jo programų įgyvendinimo rezultatus, užfiksuotus įgyvendinimo tarpinėse ataskaitose ir, esant poreikiui, dažniau, atsižvelgiant į savivaldybės biudžeto tikslinimų poveikį strateginio veiklos plano programų įgyvendinimui ir šiose programose nustatytų stebėsenos rodiklių pasiekimui. 



Priėmus sprendimą, galimos teigiamos pasekmės, nes bus aiškesnis ir skaidresnis strateginio planavimo organizavimo procesas Šiaulių miesto savivaldybėje, kuris atitiks Strateginio valdymo metodikoje nustatytus reikalavimus. Neigiamų pasekmių nenumatoma.

Nekeičiami.

Nėra.

Lėšos nereikalingos. 

Antikorupcinis vertinimas sprendimo projektui neatliekamas.

Šiaulių miesto savivaldybės Strateginio planavimo ir finansų skyrius. Tiesioginis rengėjas: Strateginio planavimo ir finansų skyriaus vyr. specialistė R. Macienė, tel. 383 436.

